|  |
| --- |
| **SLOVENŠČINA, 8. b**  **23. 3. 2020, 83. ura**  **Snov: Janez Menart: Kmečka balada** |
| UVOD  Dragi učenec, učenka, dober dan.  pred nami je nov teden z novimi vsebinami. Ker sta po urniku danes predvideni 2 uri, posredujem tako tudi navodila. En del bo namenjen novi vsebini, drugi del pa pripravi vsebine na govorni nastop. |
| **1. NALOGA**  **Oglej si spodnji fotografiji in ustno odgovori. V čem se ločita?**    Najbrž ni bilo težko ugotoviti. Gre za propadajočo in še živo kmetijo.  Danes bomo obravnavali pesem, ki opisuje stanje neke kmetije. |
| **2. NALOGA**  **V berilu s pomočjo kazala poišči besedilo Janeza Menarta: Kmečka balada.**  **Pesem preberi najmanj dvakrat. Poglej razlago besed ob robu.** |
| **3. NALOGA**  **Prepiši spodnje podatke v zvezek**  **Janez Menart: Kmečka balada**  Vsebina: Besedilo govori o zapuščeni kmetiji. Hiša je brez gospodarja. Nekateri so umrli, drugi so odšli. Ded in snaha se pogovarjata na zid z zidu – nemo, ker sta na fotografijah. Pesnik zaključi pesem negativno: sončni žarek je zadnji, pričara podobo krvavečega srca.  Čas dogajanja: konec dneva, proti večeru  Kraj dogajanja: kmetija  Tema: zamiranje tradicionalnega kmečkega okolja in družine  Pesniška sredstva:  \*poosebitev, preimenovanje: Grunt je brez rok (ni več ljudi, ki bi posest obdelovali)  \*okrasni pridevek: izrezano srce  \*metafora (preneseni pomen): Vsi so odšli, pod križe (vsi so umrli)  Zgradba pesmi  4 kitice  rima: abab (poseda – niža – gleda – križa) |
| **Janez Menart: življenje in delo**  – sodobni slovenski pesnik  – urednik, prevajalec, dramaturg  – skupaj s Tonetom Pavčkom, Kajetanom Kovičem in Cirilom Zlobcem je izdal pesniško zbirko Pesmi štirih  – druge pesniške zbirke: Prva jesen, Bela pravljica, Pesnik se predstavi  – znan kot eden najboljših slovenskih pesniških prevajalcev |
| **4. NALOGA: POUSTVARJANJE**  **V najmanj 7 povedih oblikuj zapis *Kmečka hiša pripoveduje*. Ni potrebno izhajati samo iz pesmi, lahko si izmisliš po svoje. Lahko ta kmečka hiša ni zapuščena, morda celo ti živiš na kmetiji. Izbira je tvoja. ☺**  **Zapis *Kmečka hiša pripoveduje* mi posreduj po elektronski pošti ali na eA do petka, 27. 3. Lahko ga fotografiraš iz zvezka ali pa pretipkaš, kar ti je lažje.** |
| **V posebni datoteki so še navodila za pripravo vsebine na govorni nastop.** |